איתמר בן גביר

איתמר בן גביר (נולד ב־6 במאי 1976, ו' באייר ה'תשל"ו) הוא פוליטיקאי ישראלי ימני קיצוני המכהן כשר לביטחון לאומי, יושב ראש מפלגת עוצמה יהודית וחבר הכנסת מטעמה. בן גביר התמודד לכנסות ה־19 וה־21–25 ברשימות שונות מטעם מפלגת "עוצמה יהודית". קודם לכן שימש כעורך דין וכן יועץ התקשורת של חבר הכנסת מיכאל בן ארי ודובר תנועת "חזית יהודית לאומית". במהלך פעילותו הפוליטית הוגשו נגדו, לדבריו, 53 כתבי אישום, שמתוכם הורשע בשמונה עבירות פליליות, בהן התפרעות, הפרעה לשוטר והסתה לגזענות, וכן שתי הרשעות בהחזקת חומר תעמולה עבור ארגון טרור ושתי הרשעות בתמיכה בארגון טרור. נולד בירושלים, הצעיר בשני בניהם של שושנה וצדוק בן גביר. אביו יליד ירושלים, בן להורים יוצאי עיראק. האב עברת את שם משפחתו מ"חאנן", גביר בערבית. האם שושנה (לבית שנגלוף), בת להורים יוצאי כורדיסטן, הייתה פעילת האצ"ל ובגיל 14 נעצרה בשל כך על ידי הבריטים. גדל בבית מסורתי במבשרת ציון, ולמד בתיכון אורט בירושלים. בגיל 12 החל בתהליך של חזרה בתשובה. בגיל 14, בזמן האינתיפאדה הראשונה, החל להתקרב לימין הפוליטי ולהשתתף בהפגנות נגד למשמרות נשים בשחור בכיכר פריז בירושלים. בתחילה הצטרף לנוער מולדת, ובגיל 16 הצטרף, בהשפעת נעם פדרמן לתנועת "כך" והתקדם לעמדת רכז הנוער בתנועה. לאחר התיכון למד בישיבת הרעיון היהודי, מיסודו של הרב מאיר כהנא. בעקבות טבח מערת המכפלה ב־1994, הוכרזה תנועת "כך" כארגון טרור, והוצאה אל מחוץ לחוק. ב־1999 הפיץ ביום תשעה באב כרוז בו נכתב אבלות, חורבן וקינות, זה לא מספיק – יש לגרש את האויב הערבי מהר הבית, ונחתם על ידי "פעילי כך לשעבר". ב־2004 הורשע בתמיכה בארגון טרור בגין מעשה זה. בשנת 2007 הורשע בן גביר פעם נוספת בתמיכה בארגון טרור ובהסתה לגזענות, לאחר שב־2001 נסע ברכב שעליו הודבק סטיקר בו נכתב אין ערבים – אין פיגועים, וב־2002 נמצאו ברכבו ארבעה שלטים עם הכיתוב לגרש את האויב הערבי. השלטים נחתמו בידי "מטה כהנא צדק", שהוכרז כארגון טרור. בן גביר לא גויס לצה"ל. לטענתו, הצבא סירב לגייסו בשל עברו בתנועת "כך". לאחר שהוצאה התנועה אל מחוץ לחוק המשיך לפעול בארגון "חזית הרעיון", עד סגירתו בעקבות קביעה שהארגון הוא ארגון המשך לתנועת "כך". ערב פירוק התנועה לא היה בן גביר אחד המפורסמים שבה, אולם התמדתו במחאות מתוקשרות שהגיעו לא פעם אל בית המשפט קנתה לו מקום בולט בין פעילי הימין הרדיקלי. חלק מיוזמותיו של בן גביר היו משותפות עם ברוך מרזל, מנהיגה האחרון של תנועת "כך". בן גביר הצליח למשוך תשומת לב גם בעזרת פרובוקציות. בכתבה שעסקה בין השאר במעורבותו בתקיפת שר הבינוי בנימין בן אליעזר, בן גביר התראיין והציג סמל שנגנב ממכונית הקאדילק של ראש הממשלה יצחק רבין, תוך שהכריז: סמל הוא סמל, ומסמל שכמו שאנחנו הגענו לסמל הזה – אנחנו יכולים להגיע לרבין. שבועיים לאחר מכן יגאל עמיר רצח את יצחק רבין. הריאיון הפך לסמל בפני עצמו, להגעת פעילי ימין קיצוני לקרבה רבה אל ראש הממשלה, שהשב״כ לא הצליח למנוע. בקמפיין בחירות לכנסת ב־2022, בן גביר אמר שלא היה צריך להצטלם עם הסמל ושהוא לא מכנה את רבין בכינוי "בוגד", אף שלדעתו "רבין עשה דברים שפוגעים במדינת ישראל" ו"סייע לאויב". בנוסף טען ש"יש הגזמה בהנצחה שלו". בן גביר הקים, יחד עם ברוך מרזל ופעילים נוספים, את "הוועד למען הדמוקרטיה", שפעל לשחרורו של יגאל עמיר, רוצחו של רבין. לאחר שהמחבל סמיר קונטאר שוחרר מהכלא בעסקת שבויים, הארגון דרש לשחרר את יגאל עמיר. בן גביר אמר ש"המטרה היא להביא לידי ביטוי את הדרישה לשחרר את יגאל עמיר", ו"אם משחררים רוצחים עם דם על הידיים צריך גם לשחרר את עמיר". ביוני 1997, תוכננה הופעה של הזמרת האירית שינייד אוקונור בירושלים, באירוע שקרא לחלוקת העיר בין ישראל לפלסטין. הופעתה בוטלה בעקבות איום לרצח שהופנה כלפיה בשיחת טלפון לשגרירות הממלכה המאוחדת בישראל. בראיון רדיו התגאה בן גביר שהוא ופעילי "חזית הרעיון" הביאו לביטול ההופעה. בתגובה פרסמה אוקונור מכתב פומבי שהופנה לבן גביר, בו כתבה בין השאר "אלוהים אינו מתגמל את מי שמטילים טרור על ילדי העולם. לא הצלחת בכלום, למעט בכישלון נשמתך". בשנת 2000 הדביק ברחבי ירושלים מודעות נגד ביקור האפיפיור יוחנן פאולוס השני בישראל, והושם במעצר בית עד לתום הביקור. בדצמבר 2005, לאחר שראש הממשלה לשעבר אריאל שרון שקע בתרדמת, בן גביר חגג את האירוע ואמר: "אנחנו מקווים שיהיה מכאן מסר לכל מי שרוצה לפגוע בארץ ישראל, ארץ ישראל יותר חזקה מכולם". לאחר שהדביק על רכבו סטיקר ובו הכתובת "שרון, לילי מחכה לך", נעצר בן גביר ונחקר בחשד להסתה נגד שרון. בסוף שנת 2005, שהה בן גביר יחד עם מספר חיילים בפילבוקס באזור חברון. מיד לאחר שיצא מהפילבוקס נורה צרור יריות מטווח קצר שלא פגע באף אחד מהם. כעבור שנים אמר בן גביר שהוא סבור שמדובר היה בניסיון לחסל אותו. בשנת 2011 הפגין יחד עם ברוך מרזל, בנצי גופשטיין, בצלאל סמוטריץ ופעילים נוספים ב"מצעד הבהמות" במחאה על מצעד הגאווה בירושלים. בשנת 2017 ייצג בנות שירקו לעבר מנזר, ואמר בראיון לכאן חדשות כי "יש מנהג יהודי קדום כשעוברים ליד מנזר או ליד כומר יורקים, אפשר להסכים או להסכים, אבל כאשר יורקים לצד אני לא חושב שמדובר בעבירה". בראיון לגלי ישראל אמר כי על אף שהמעשה לא ראוי, "אני לא אוהב שעל דברים כאלה מגיעים למעצר". לדבריו, עדיף לטפל במקרים כאלה באמצעות חינוך. בסלון ביתו הייתה תלויה עד לתקופת הבחירות של 2020 תמונה של ברוך גולדשטיין, על רקע מערת המכפלה בה ביצע את הטבח ב־1994. במספר הזדמנויות נימק זאת בן גביר בכך שגולדשטיין הציל כמה מחבריו. בראיון לתוכנית טלוויזיה ב־1994, אחרי הטבח במערת המכפלה, אמר בן גביר: "כל שבוע אנחנו שומעים על עוד יהודי שנרצח ועוד יהודי שנרצח - נמאס. סוף סוף קם יהודי, יהודי גדול, הצדיק הד"ר גולדשטיין ה' יקום דמו". באותו ראיון אמר שאיסור לא תרצח חל רק כלפי יהודים. בפורים של שנת 1995, שנה לאחר הטבח, התחפש בן גביר לגולדשטיין. הוא לבש חלוק רופא עם דרגותיו של גולדשטיין והוסיף שלט בו מצויר איש עם רובה ולידו הכיתוב "ברוך הגבר – אשר יפתח באש" ואמר "הגיבור שלי הוא דוקטור גולדשטיין". בכתבה טלוויזיונית משנת 2011, אמר על התמונה שבסלון ביתו: "יש כאן איזושהי אמירה בתמונה הזאת, אמירה מאוד מפורשת", וכן שגולדשטיין "צדיק", "גיבור" ו"רופא שהציל בחיים שלו יהודים". בתקופת הבחירות של 2020 הסיר בן גביר את תמונת גולדשטיין מביתו. בפאנל בחירות ב־2022 אמר בן גביר שהתבגר וכבר אינו חושב שגולדשטיין גיבור. בשנים 2006–2008 עתר לבג"ץ, עם ברוך מרזל, בבקשה לבטל את ההיתר לערוך את מצעד הגאווה בירושלים. העתירות נדחו. בשנת 2011, במסגרת כתב אישום שהוגש נגדו, קיבל לידיו בהוראת בית המשפט מסמכים שלפיהם השב"כ ומשטרת ישראל השקיעו מאמצים רבים במעקב אחריו ובתיעוד מדויק של תנועותיו במשך שעות רבות ביום. עד פברואר 2009 הוגשו נגד בן גביר 46 כתבי אישום, מתוכם הורשע בשמונה, בהם בעבירות התפרעות, השחתת מקרקעין, הפרעה לשוטר, החזקת חומר תעמולה לטובת ארגוני טרור, והסתה לגזענות ותמיכה בארגון טרור. כעבור שש שנים אמר שהוגשו נגדו עוד שבעה כתבי אישום, בהם זוכה. על פי נתונים אלו, הוגשו נגדו 53 כתבי אישום, מהם הורשע בשמונה. בן גביר רכש את השכלתו המשפטית בקריה האקדמית אונו. בתחילה החליטה לשכת עורכי הדין למנוע ממנו לגשת להתמחות עקב עברו הפלילי, אולם לאחר הליך שכלל כמה ערעורים - עבר את מבחני לשכת עורכי הדין ב־2012 והוסמך כעורך דין. לפני כניסתו לפוליטיקה, הרבה בן גביר לייצג אנשי ימין שהואשמו בעבירות על רקע אידאולוגי. בסוף 2015 ייצג את אחד החשודים בפיגוע בדומא, וטען שחוקרי השב"כ אילצו את מרשו להודות באמצעות עינויים. בדצמבר 2015 השתתף בחתונת השנאה ואחרי כן ייצג חלק ממשתתפי האירוע שהוגשו נגדם כתבי אישום. בראיון לתקשורת אמר "אף אחד לא הבין שמדובר בתמונות של בן משפחת דוואבשה". ב־2017 ייצג פעיל של תנועת "חוזרים להר" שניסה להתגנב עם גדי להר הבית לשם חידוש עבודת הקורבנות ונעצר על ידי המשטרה. בן גביר הגיש תביעת דיבה נגד העיתונאי אמנון דנקנר, על שכינהו "נאצי קטן" בתוכנית "פופוליטיקה" בשנת 1995, וזכה בה בפיצוי סמלי של שקל אחד. באפריל 2018 פסק בית המשפט שעובד בתחנת דלק שכינהו "נאצי", הצדיע לו במועל יד והתעלם מזימונים למשפט, ישלם לו פיצוי בסך 200 אלף ש״ח. אנשי ימין שונים טענו מספר פעמים כי בן גביר הוא סוכן שב"כ שתול, בדומה לאבישי רביב, ואחד המפרסמים, ברי חמיש, נתבע על ידי בן גביר. בפסק הדין נקבע שהכינוי "סוכן שב"כ" נחשב כלשון הרע בקרב חוגים מסוימים, ושחמיש הציג את בן גביר כאדם לא הגון ואף מסוכן. בית המשפט פסק כי על חמיש לפצות את בן גביר ב־30 אלף ש״ח. בן גביר הגיש תביעות דיבה רבות, ונכון לפברואר 2023 היה מעורב ב־10 תיקים פעילים. במאי 2022 שודר פרק בתוכנית "עובדה" אודות בן גביר, בו נטען בין השאר שבן גביר עודד נערי גבעות לבצע פעולות תג מחיר. בן גביר הכחיש את התחקיר, וכשבועיים לאחר שידור התכנית הגיש נגד התוכנית תביעה בסך שני מיליון ש״ח. תביעות נוספות שהגיש בשנת 2023 הן נגד העיתונאי יהושע בריינר ועיתונו "הארץ", נגד השר לשעבר משה יעלון, נגד גילת בנט, ערוץ 7 ונגד נתבעים נוספים. בן גביר זכה בסכום מצטבר של כרבע מיליון ש״ח בתביעות נגד המשטרה, לאחר שתבע אותה על הטרדות שונות והפרת זכויותיו. כך - באוגוסט 2011 פסק בית משפט השלום בירושלים כי על משטרת ישראל לשלם לו 18 אלף ש״ח, כפיצוי על כך ששוטר תקף אותו בימי ההתנתקות. בפברואר 2012 פסקה שופטת השלום בירושלים שמשטרת ישראל תשלם לבן גביר פיצויים בסך 14 אלף ש״ח, על כך שנעצר למשך 24 שעות בשל כוונתו להפגין עם אחרים מול ביתו של מפקד פיקוד המרכז גדי שמני. עובד זר, שהועסק כמטפל סיעודי של אביו של איתמר בן גביר, תבע לאחר פטירת האב ב־2020 תשלום זכויות שונות, שלא ניתנו לו בתקופת עבודתו, מאיתמר בן גביר ואחיו, יורשיו של האב. היורשים התגוננו בטענות שונות, בהן הטענה שזמן קצר לפני מות האב נטש אותו העובד והתפטר. בנוסף טענו שיש לקזז מהזכויות כספים ששילם המנוח עבור העובד, כגון תשלומים לביטוח רפואי ומימון מגורי העובד והוצאות נלוות, בסך כולל של כ-85,500 ש״ח. טענות היורשים נדחו בבית הדין הארצי לעבודה, ונפסק שעל האחים לשלם לעובד כ-100 אלף ש״ח. לשם גביית החוב נאלץ העובד לפנות לרשות האכיפה והגבייה, שהוציאה צו עיקול משכורת נגד איתמר בן גביר. במהלך הדיון המשפטי הגיש בן גביר הצעת חוק לביטול חובת הביטוח הפנסיוני לעובדים זרים. מאז הוציא רישיון נהיגה, נתפס בן גביר מספר רב של פעמים על ידי משטרת התנועה על עבירות תנועה שונות. בסך הכל נקנס בגין 78 עבירות תנועה ב־23 שנים. מאבטחיו של בן גביר התלוננו כי בן גביר מאיץ בנהגים שלו לבצע עברות תנועה. באוגוסט 2023 היה מעורב בתאונה כשנהג שלו נכנס לצומת ברמזור אדום, בזמן שהיו בדרך לראיון טלוויזיוני. לא היו נפגעים בגוף. ב־26 באפריל 2024 התהפך רכבו של בן גביר כשנכנס לצומת באור אדום והתנגש ברכבו של צעיר שנסע ברמזור ירוק. בן גביר נפצע קל ושוחרר מבית החולים למחרת, אך הנהג שנפגע נפצע קשה ואושפז לתקופה ארוכה. כתב אישום הוגש נגד הנהג. בכנסת ה-18 שימש עוזר פרלמנטרי של חבר הכנסת מיכאל בן ארי. בבחירות לכנסת ה-19 הוצב במקום החמישי ברשימת עוצמה לישראל, אך הרשימה לא עברה את אחוז החסימה. לקראת הבחירות לכנסת ה-21 הוצב במקום השמיני ברשימת איחוד מפלגות הימין, ועם פסילת מועמדותו של בן ארי הועבר למקום השביעי. הרשימה זכתה בחמישה מנדטים. על-פי ההסכם בין המפלגות חברי הכנסת רפי פרץ ובצלאל סמוטריץ' התחייבו להתפטר במסגרת "החוק הנורווגי" ולתת לבן גביר לכהן כחבר הכנסת, אך הכנסת פוזרה לפני שנחקק מחדש חוק זה (שנהג בכנסת ה-20 כהוראת שעה בלבד). בבחירות לכנסת ה-22 התמודד בן גביר בראשות רשימת "עוצמה יהודית" שקיבלה 83,609 קולות (1.88% מהקולות הכשרים) ולא עברה את אחוז החסימה. לקראת הבחירות לכנסת ה-23, חתם בן גביר עם רפי פרץ על ריצה משותפת למפלגות "עוצמה יהודית" ו"הבית היהודי". סמוך לסוף זמן הגשת הרשימות הצטרף פרץ עם מפלגת "הבית היהודי" לרשימת "ימינה". ראש "הימין החדש", נפתלי בנט, נימק את סירובו לצרף את בן גביר לרשימה מאוחדת כסירוב לרוץ עם "מי שמחזיק בסלון ביתו תמונה של אדם אשר רצח 29 איש חפים מפשע". בתגובה הודיע בן גביר שהסיר את התמונה, למען אחדות ומניעת הקמת ממשלת שמאל, אולם מפלגתו לא צורפה לרשימה המאוחדת. עוצמה יהודית נרשמה כרשימה עצמאית בראשות בן גביר, וקבלה בבחירות אלו 19,402 קולות (0.42%) ולא עברה את אחוז החסימה. לקראת הבחירות לכנסת ה-24, חתם בן גביר על הסכם ריצה משותפת של המפלגות "עוצמה יהודית" ו"נעם", ובהמשך, על ריצה משותפת עם מפלגת "הציונות הדתית" בראשות בצלאל סמוטריץ'. הוא הוצב במקום השלישי ברשימה ונבחר לכהן בכנסת. לאחר שבן גביר עלה להר הבית בינואר 2022, פורסמו איומים מפורשים על חייו. בעקבות האיומים העלתה המשטרה את רמת האיום על בן גביר לדרגה 6, הגבוהה ביותר, וקצין הכנסת הורה למשמר הכנסת לאבטח את בן גביר בכל שעות היממה. איומים נוספים הופנו לעברו: באפריל נעצרה חוליית פעילי חמאס שתכננה להתנקש בו; ביוני נעצר תושב תל אביב שאיים עליו טלפונית ברצח; וביולי העלו תלמידים ממזרח ירושלים הצגת סוף שנה שבה מוצגת הוצאה להורג של אדם הלבוש באופן דומה לבן גביר, שהובילה למעצרם של מנהל בית הספר ומורה נוסף. בפברואר 2023 נעצר תושב מזרח ירושלים, בחשד שאסף מידע ותכנן לרצוח את בן גביר. ב־3 ביולי 2022, לאחר ההחלטה על הקדמת הבחירות לכנסת העשרים וחמש, עוצמה יהודית התפצלה בהסכמה מרשימת הציונות הדתית לסיעת יחיד נפרדת בכנסת שיוצגה על ידי בן גביר. ב־26 באוגוסט 2022, נחתם הסכם איחוד בין עוצמה יהודית לבין הציונות הדתית לריצה משותפת לכנסת, בתיווכו של בנימין נתניהו. ב־26 באוגוסט חתם בן גביר על הסכם ריצה משותפת עם בצלאל סמוטריץ' ברשימת הציונות הדתית. הרשימה השיגה 14 מנדטים בבחירות והפכה לשלישית בגודלה. ב־27 בספטמבר 2023 פורסם כי שירות הביטחון הכללי עצר חוליית טרור שהופעלה על ידי איראן וכללה 3 פלסטינים ו-2 ערבים-ישראלים שתכננו להתנקש בו ובחבר הכנסת לשעבר יהודה גליק. לקראת הבחירות לכנסת העשרים וחמש חשף "פייק ריפורטר" רשת של חשבונות מזויפים של נשים שקידמה את בן גביר בטוויטר. על אף אמירה מפורשת של נתניהו טרם הבחירות לכנסת ה-24 כי בן גביר לא יכהן כשר בממשלתו, ב־29 בדצמבר 2022, לאחר הבחירות לכנסת ה-25, מונה בן גביר לשר לביטחון הפנים בממשלת ישראל ה-37 ושם משרדו שונה ביוזמתו למשרד לביטחון לאומי. ב־8 בינואר 2023 מונה בן גביר לשר לחיזוק וקידום קהילתי, משרד שהופרד מהמשרד לביטחון פנים בממשלת ישראל השלושים וחמש, בכפוף להחלטה לבטל את המשרד. המינוי אושר במליאת הכנסת למחרת, ב־9 בינואר 2023. ב־6 בנובמבר 2023 אוחד המשרד לחיזוק וקידום קהילתי עם המשרד לביטחון לאומי. במהלך חצי השנה הראשונה של בן גביר כשר לביטחון לאומי חלה עלייה של 60% במספר מקרי הרצח בחברה היהודית, ובמהלך שנתו הראשונה מספר מקרי הרצח בחברה הערבית גדל ב־110%, לעומת השנה הקודמת. במשטרה טענו לנתונים מעודדים במיגור הפשיעה בחברה הערבית. ביולי 2024 פרסמה המשטרה את נתוני הפשיעה לשנת 2023, לפיהם חלה בזמן כהונת בן-גביר עלייה בפשיעה ברוב התחומים. בשנתו הראשונה לכהונה כשר לביטחון לאומי הייתה תחלופה רבה בבכירי משרדו. דוברו האישי של השר התפטר באפריל 2023, בספטמבר התפטר מנכ"ל המשרד, שלמה בן-אליהו, וכחודשיים לאחר מכן התפטר ממלא המקום שמונה במקומו - עקב עתירה לבג"ץ נגד המינוי. בנובמבר התפטרה הסמנכ"לית להון אנושי ומנהל, ובדצמבר התפטר מנכ"ל האגף לכלי ירייה עקב ביקורת על מדיניות חלוקת כלי נשק. בפברואר 2023 פרסם העיתון "דיילי טלגרף" כי עקב הדלפות מסמכים רגישים נאסר על בן גביר לקבל תדריכים מודיעיניים. לפי הדיווח, בן גביר הדליף מידע והכניס טלפונים ניידים לישיבות חסויות. בדצמבר 2022 תוקנה ביוזמתו פקודת המשטרה, ונקבע בה שהשר לביטחון הפנים יתווה את מדיניות המשטרה ואת העקרונות הכלליים לפעילותה, והוא רשאי להתוות מדיניות כללית בתחום החקירות. בן גביר מימש תיקון זה, ובין השאר הנחה את המפכ"ל שבתאי להסיר כל דגל אש"ף מהמרחב הציבורי. בהמשך, עקב המחאה נגד ממשלת ישראל השלושים ושבע, ניסה השר לקדם מדיניות מעצרים נגד מפגינים שיתפרעו או יחסמו כבישים. בעקבות עתירות שהוגשו נגד השר, הוציא בג"ץ צו ביניים בינואר 2024, שאסר על בן גביר לתת הנחיות והוראות אופרטיביות למשטרה בדבר יישום מדיניותו בכל הנוגע למימוש זכות ההפגנה וחופש המחאה. ב־10 במרץ 2023 הורתה לו היועצת המשפטית לממשלה, גלי בהרב־מיארה, להקפיא את מימוש ההחלטה להעביר מתפקידו את מפקד מחוז תל אביב, ניצב עמיחי אשד, מחמת "חשש כבד ביחס לחוקיות ולתקינות ההליך". בדצמבר אותה שנה הודיע השר לנציבת שב"ס קטי פרי כי החליט שלא להאריך את כהונתה, ומינה כממלא מקום את קצין משטרה, ניצב בדימוס קובי יעקבי. במאי 2024, פנה בן גביר ישירות למפקד מג"ב בריק יצחק בנוגע להשעיית שוטרים שהיו מעורבים באלימות כלפי חרדים בהילולת רבי שמעון בר יוחאי, ובניגוד להוראת בג"ץ שאסרה על בן גביר לתת הוראות אופרטיביות למשטרה. מפכ"ל המשטרה - קובי שבתאי - דיווח ליועצת המשפטית לממשלה על כך. זמן קצר לאחר מכן ביקש בן גביר לזמן את שבתאי לקראת פיטוריו, אך היועמ"שית הודיעה שזימון זה אינו חוקי. במהלך מלחמת חרבות ברזל הנחה בן גביר את סגן המפקח הכללי של משטרת ישראל אבשלום פלד להימנע מאבטחה של שיירות הסיוע לרצועת עזה. פרקליטות המדינה קבעה שהמעשה היווה הפרה של הדין והתערבות פסולה בעבודת המשטרה. באוגוסט 2024 החליט בן גביר לקדם את קצין המשטרה מאיר סוויסה לדרגת סגן ניצב ולמנותו לתפקיד מפקד תחנה במחוז תל אביב. נגד סוויסה הוגש כתב אישום על זריקת רימון הלם לעבר מפגינים נגד הרפורמה המשפטית, והוא עומד לדין. העתירה נגד המינוי הוגשה על ידי התנועה לטוהר המידות ושלושה אזרחים שנפצעו. בית המשפט המחוזי בירושלים קבע כי קידומו של סוויסה נעשה בניגוד לנהלים, שלפיהם אין לקדם קצין שעומד נגדו הליך פלילי. בית המשפט הקפיא את המינוי וקבע כי הוא לא יקודם למפקד תחנה עד להכרעה בעתירה שהוגשה נגד מינויו. ב־8 במאי 2023 שובץ בן גביר כנציג הממשלה לנאום באירוע שתוכנן בתל אביב על ידי האיחוד האירופי לרגל יום אירופה. לאור השתתפותו הצפויה של בן גביר, האירוע בוטל. על פי נציגי האיחוד הדבר נבע מחוסר נכונותם לתת במה למי שעמדותיו עומדות בסתירה לערכי האיחוד האירופי. במהלך מלחמת חרבות ברזל קרא לקדם עידוד הגירת פלסטינים מרצועת עזה למדינות העולם. קריאתו זו גונתה על ידי מחלקת המדינה של ארצות הברית, צרפת, גרמניה, האיחוד האירופי ואיחוד האמירויות. בהמשך המלחמה קרא "לחזור הביתה לגוש קטיף וצפון השומרון". בן גביר נשוי לאיילה (לבית נמרודי), ילידת ירושלים, בת למשפחה דתית לאומית, מורה במקצועה. השניים נפגשו לאחר שאיילה, אז בת 15, נעצרה על שהות במאחז שהוקם בחברון וסירבה לחתום על הרחקה מהמאחז ולהשתחרר כמו חברותיה. הם נישאו כאשר איילה הייתה בת 17 ואיתמר בן 28. לזוג שישה ילדים והם מתגוררים בשכונת גבעת האבות שבקריית ארבע. איתמר בן גביר, באתר אנציקלופדיה בריטניקה (באנגלית) איתמר בן גביר, באתר הכנסת איתמר בן גביר, ברשת החברתית פייסבוק איתמר בן גביר, ברשת החברתית אקס (טוויטר) איתמר בן גביר, ביישום טלגרם איתמר בן גביר, ברשת החברתית טיקטוק איתמר בן גביר, סרטונים בערוץ היוטיוב איתמר בן גביר, באתר כנסת פתוחה ראיונות גלי גינת, מאחז איתמר: כך הגיע איתמר בן גביר לכנסת, באתר nrg‏, 25 באוקטובר 2010 אהוד שישון, זמן ירושלים, "מתנגד למעשה של יגאל עמיר": בגובה העיניים עם איתמר בן גביר, באתר nrg‏, 10 באוגוסט 2011 יאיר שפירא, אדוני השופט, באתר ערוץ 7, 10 בינואר 2013 עוזיאל סבתו, סיבוב בחברון עם מרזל ובן גביר, באתר ערוץ 7, 5 בנובמבר 2015 שי גל באולפן שישי, ערוץ 2, ‏איך הפך איתמר בן גביר למגן נערי הגבעות, באתר ‏מאקו‏, 8 בינואר 2016 יהודה שלזינגר, "לפני 20 שנים אמרו שאני בקצה הימני של הסקאלה. היום אני קונצנזוס", באתר ישראל היום, 21 במרץ 2019 שי גל בעובדה, קשת 12, ‏איתמר מטפס על קירות, באתר ‏מאקו‏, 6 במרץ 2020 מוריה קור, בן גביר: "אני סומך על נתניהו רק כשאני שומר עליו", באתר ישראל היום, 4 במרץ 2021 ליאור בן עמי, "בוגדים ואויבים", הפלייליסט של אהבת המדינה, באתר ynet, 1 בפברואר 2023 כתבות שמעון כהן, בן גביר החליף את הנאשם והביא לזיכויו, באתר ערוץ 7, 10 ביוני 2013 תומר פרסיקו, בנגביריזם אינו כהניזם-לייט, בבלוג של פרסיקו לולאת האל, אוגוסט 2022 Ruth Margalit, "Itamar Ben-Gvir: Israel's Minister of Chaos", The New Yorker, February 23 2023 ליאור שלו, ‏המשפחה הזו מאמינה שזו השליחות שלה, באתר ‏מאקו‏, 8 בדצמבר 2022 סרטונים דני קושמרו, איתמר בן גביר כפי שלא הכרתם מעולם, סרטון בערוץ "חברת החדשות", באתר יוטיוב, 25 ביולי 2011 הזכרה של יום השנה ה-25 לרצח הרב מאיר כהנא, דובר איתמר בן גביר, סרטון באתר יוטיוב, 2 בנובמבר 2015 עוזיאל סבתו, פרק 8: עושים סיבוב בחברון - עוזיאל סבתו עם בן גביר, מרזל וגופשטיין, סרטון באתר יוטיוב, 9 בנובמבר 2015 ח"כ בן גביר בנאום הבכורה: "אפעל לערוך רפורמה בעולם המשפט", סרטון באתר יוטיוב (אורך: 16:12), 26 באפריל 2021 איתמר בן גביר הורשע בתמיכה בארגון טרור, באתר וואלה, 16 במאי 2004 אפרת וייס, בן גביר הורשע בתמיכה בארגון טרור והסתה לגזענות, באתר ynet, 25 ביוני 2007 איתמר בן-גביר: "53 כתבי אישום נגדי, 46 זיכויים. במדינה נורמלית הפרקליט שי ניצן צריך ללכת הביתה", סרטון בערוץ "News1", באתר יוטיוב (אורך: 04:43) ליה ספילקין, ‏N12 - מתמיכה בארגון טרור לחבר כנסת: איך הצליח בן גביר להפוך לנבחר ציבור, באתר ‏מאקו‏, 24 במרץ 2021 החזקת חומר תעמולה של ארגוני טרור באתר "עו"ד פרידמן ושות'" פסק דין מ-16 במאי 2004, באתר RoBoLo, אורכב בתאריך 11 בדצמבר 2012, בארכיון האינטרנט גיא עזרא, ‏בן גביר לבנט: "איך אתה לא מתבייש? איך?", באתר "סרוגים", 17 בפברואר 2020 רבקי גולדפינגר, עניין אישי והפעם עם איתמר בן גביר, באתר ערוץ 7, מתוך בשבע, ח' בתמוז תשע"ח, 21 ביוני 2018 נוה דרומי, ‏איתמר בן גביר, עדכון גרסה, באתר ‏מאקו‏, 11 באוגוסט 2022 יאיר שפירא, אדוני השופט, באתר ערוץ 7, 10 בינואר 2013 כשבן גביר הנער הצדיק את הטבח במערת המכפלה: "לא תרצח זה רק כלפי יהודים", באתר ‏מאקו‏, 31 במרץ 2023 ח"כ איתמר בן גביר - שיחה ליום העצמאות תשפ"א בישיבת הרעיון היהודי, סרטון בערוץ "ישיבת הרעיון היהודי", באתר יוטיוב (אורך: 12:31) שלמה פיוטרקובסקי, ‏מה הסיפור האמיתי מאחורי אגדת ה-"700 ליטר דלק" שהודבקה לבצלאל סמוטריץ'?, בעיתון מקור ראשון, 2 בדצמבר 2022 מתי גולן, ‏הסכסוך בין גל"צ לאיתמר בן-גביר, באתר גלובס, 8 בפברואר 2017 איתמר בן גביר, דעה | הושמטתי, לא השתמטתי, באתר ישראל היום, 22 בספטמבר 2021 בית המשפט: תנועת "חזית הרעיון" - המשך ל"כך", באתר גלובס, 1 בינואר 1998 סער הס, מכהנא עד בן גביר: הימין הרדיקלי חזר לכנסת - וגם יו"ר המפלגה נגד הלהט"ב נכנס | זה המצע, באתר ynet, 24 במרץ 2021 השניים, למשל, הפגינו בעת ביקורו של רם עמנואל בכותל המערבי, ויחד עם מיכאל בן ארי הם הפגינו במהלך ההצגה "הו אלוהים" של ענת גוב לאחר שזו חתמה על מכתב ההחרמה של היכל התרבות באריאל. עמית סלונים‏, "27 שנים עברו, אבל אתם בחיים לא תסלחו לי": איתמר בן גביר פותח הכול, באתר וואלה, 15 בספטמבר 2023 איתמר בן גביר בריאיון לאחר גניבת הסמל ממכוניתו של יצחק רבין, סרטון באתר יוטיוב, 1995 איתי אילנאי, "נקמה זה דבר מוסרי. ד"ר גולדשטיין נקם ואני לא מגנה את המעשה הזה": העדות שנתן בן גביר בשנת 2000, באתר ynet, 9 בספטמבר 2024 אמיר אטינגר, בן גביר הגיע לתיכון בליך, התלמידים מחו נגד המפגינים: "שיישרף לכם הכפר", באתר ישראל היום, 6 בספטמבר 2022 103FM, ‏בן גביר על גניבת הסמל: "יש דברים שעשיתי בעבר ולא הייתי חוזר עליהם", באתר מעריב אונליין, 19 באוקטובר 2021 יקי אדמקר וטל שלו‏, בן גביר: "הוצאתי מהלקסיקון את המילה בוגד, אבל רבין סייע לאויב", באתר וואלה, 7 בספטמבר 2022 אמיר אלון, ‏"ההנצחה של רבין מוגזמת, למה לרב כהנא אין יום זיכרון?": חידת בן גביר מודל 2021, באתר ‏מאקו‏, 8 בדצמבר 2021 עדי דברת, איגוד חברות הפרסום: נשקול את המשך צעדינו מול אמצעי תקשורת אשר נוטלים חלק בקמפיין לשחרורו של יגאל עמיר, באתר הארץ, 22 באוקטובר 2007 אפרת וייס, "נציב שלטי חוצות עם תמונות יגאל עמיר", באתר ynet, 3 ביולי 2007 "אם קונטאר שוחרר אין סיבה לא לשחרר את עמיר", באתר ‏מאקו‏, 18 באוגוסט 2008 שירה נאות, ב–1997 כתבה שינייד אוקונור לבן גביר: "לא הצלחת בכלום", באתר הארץ, 27 ביולי 2023 MTV, Sinead Blasts Pro-Israeli Group, MTV, ‏24 ביוני 1997 אפרת וייס, קנס לאיתמר בן-גביר בגלל כרזות נגד האפיפיור, באתר ynet, 11 ביולי 2004 לגיטימי או לא? רץ ברשת: בן גביר חוגג לאחר ששרון קיבל אירוע מוחי, באתר אייס, 14 בפברואר 2021 שירות עתי"ם, ‏בן-גביר נחקר בחשד להדבקת סטיקר - "שרון, לילי מחכה לך", באתר גלובס, 30 בינואר 2005 דוד זולדן, בן גביר חושף נסיון התנקשות: "הכדורים שרקו סביבי, פספסו בסנטימטרים", באתר אייס, 14 באוקטובר 2022 חזקי ברוך, מרזל: "בעלי החיים טובים מהצועדים", באתר ערוץ 7, 28 ביולי 2011 לירן תמרי, 5 נעצרו בחשד ליריקות על נוצרים, חלקם תועדו ב"מבט 2000" | סרטונים חדשים, באתר ynet, 4 באוקטובר 2023 איתמר בן גביר: לא אוריד את התמונה של ברוך גולדשטיין מסלון הבית, באתר כאן – תאגיד השידור הישראלי, 15 בפברואר 2019 25 שנה לברוך גולדשטיין: משפיע על הבית היהודי?, באתר "סרוגים", 25 בפברואר 2019 הירי שטלטל את המדינה: בחזרה לטבח מערת המכפלה (היום לפני), סרטון בערוץ "כאן 11", באתר יוטיוב איתמר בן גביר כפי שלא הכרתם מעולם, סרטון בערוץ "החדשות", באתר יוטיוב (אורך: 11:34) מחיאות כפיים סוערות לבן גביר בבליך: "לא חושב שגולדשטיין גיבור", באתר עכשיו 14, 6 בספטמבר 2022 בג"ץ 8988/06 ברוך מרזל ואיתמר בן גביר נ' מפקד מחוז ירושלים ואחרים, ניתן ב־27 בדצמבר 2006; בג"ץ 5277/07 ברוך מרזל ואיתמר בן גביר נ' מפקד משטרת מחוז ירושלים ואחרים, ניתן ב־20 ביוני 2007; בג"ץ 5317/08 ברוך מרזל ואיתמר בן גביר נ' מפקד משטרת מחוז ירושלים ואחרים, ניתן ב־21 ביולי 2008 עמיחי אתאלי, צמודים לימין: הצצה למעקב אחרי בן גביר, באתר nrg‏, 5 במאי 2011 חגי סגל, אקטואלי, "מקור ראשון", 27 בפברואר 2009 איתמר בן גביר הורשע בהתפרעות לאחר שקרא מגילת איכה ליד הר הבית, באתר ynet, 26 ביולי 2004 אפרת וייס, איתמר בן גביר הורשע בעבירה של השחתת מקרקעין, באתר ynet, 12 במאי 2004 פסק דין מ-9 בינואר 2005, באתר בתי המשפט עוזיאל סבתו, מסתובבים בחברון עם מרזל, גופשטיין ובן-גביר, באתר ערוץ 7 גלעד גרוסמן‏, איתמר בן גביר לא יוכל להתמחות כעורך דין, באתר וואלה, 19 בינואר 2011 עמיחי אתאלי, בתום מאבק ממושך: איתמר בן גביר - עו"ד, באתר nrg‏, 21 ביוני 2012 חופי עמוס, "השתמשו במכשירי עינויים, דברים שהיו רק באינקוויזיציה", באתר nrg‏, 22 בדצמבר 2015 אלישע בן קימון, בן גביר וסמוטריץ' יצאו להגנת רוצח משפחת דוואבשה: "הרשעתו - שפל", באתר ynet, 1 בספטמבר 2022 ניר חסון, הפרקליטות הגישה כתבי אישום נגד 13 משתתפים בחתונת הימין הקיצוני, באתר הארץ, 26 באוקטובר 2016 רועי ינובסקי ואלישע בן קימון, רובים ובקבוק תבערה: הסרטון המלא מ"חתונת השנאה", באתר ynet, 24 בדצמבר 2015 ניר חסון, ביקור בן גביר עבר בשקט עד כה, המבחן האמיתי בהר הבית יגיע באביב, באתר הארץ, 3 בינואר 2023 יאיר אלטמן, כינה את בן גביר "נאצי", וישלם 200 אלף ש', באתר ישראל היום, 16 באפריל 2018 הילה רז ו-The Marker‏, בית המשפט: ברי חמיש יפצה את איתמר בן גביר כי כינה אותו "סוכן שב"כ", באתר וואלה, 6 במרץ 2008 א 11662/05 איתמר בן גביר ואח' נ' ברי חמיש, באתר law.co.il,‏ 5 במרץ 2008 שלומי הלר וביני אשכנזי‏, השר לענייני תביעות דיבה: בכמה הליכים משפטיים בן גביר מעורב?, באתר וואלה, 26 בפברואר 2023 אילנה דיין, ‏"איתמר בן גביר לקח את הבקבוק, שפך את הבנזין שנשאר... והלכו הראיות", באתר ‏מאקו‏, 26 במאי 2022 אמיר אטינגר, ח"כ בן גביר תובע את "עובדה": "הכפישו, השמיצו והתרשלו בעבודתם", באתר ישראל היום, 30 במאי 2022 בן גביר דורש מעובדה ורוני חן מיליוני שקלים: התחקיר גרם לנזקים עצומים, באתר כיפה "אם הרב רפי ידרוש בביה"כ שלי אני אקום ואצא", באתר "סרוגים", 17 בינואר 2020 גילת בנט עונה לקלמן ליבסקינד: "תפסיק ללכלך", באתר "סרוגים", 19 בינואר 2020 בן גביר תובע את ערוץ 7: "הם ליכלכו, שיקרו, סילפו", באתר עכשיו 14, 7 בספטמבר 2020 אורן פרסיקו, מסע התביעות של בן-גביר, באתר העין השביעית, 19 ביוני 2023 10 דברים שלא ידעתם על איתמר בן גביר: קיבל נשיקה מעפרה חזה והכיר את אשתו במעצר, באתר כיפה חזקי עזרא, השוטר בעט בבן גביר - המדינה תשלם 18 אלף שקל, באתר ערוץ 7, 16 באוגוסט 2011 שמעון כהן, המשטרה תפצה על שעיכבה פעילי ימין, באתר ערוץ 7, 14 בפברואר 2012 עע (ארצי) 38940-10-20 Sunimal נ' בן גביר, ניתן ב-1 באוגוסט 2022 מערכת וואלה! חדשות‏, דיווח: אחרי שסעד שנים את אביו, בן גביר תבע את המטפל הזר במאה אלף שקל - והפסיד, באתר וואלה, 2 ביולי 2023 ציוץ של Josh Breiner ברשת החברתית אקס (טוויטר), 2 ביולי 2023 בן גביר קיבל צו עיקול למשכורתו - בשל תביעת העובד הזר של אביו, באתר כיפה, 2 ביולי 2023 שלבי החקיקה של הצעת חוק עובדים זרים (תיקון - אי-תחולת הסדר פנסיוני על עובד זר המועסק אצל יחיד בענף הסיעוד), התשפ"ב-2022, במאגר החקיקה הלאומי באתר הכנסת; נחשף: במקביל להליך משפטי בנושא - בן גביר קידם הצעת חוק נגד עובדים זרים, באתר כיפה, 9 ביולי 2023 רועי רובינשטיין, אדם קוטב, אדיר ינקו, לירן תמרי, בן גביר נפצע קל בתאונה: רכבו עבר ברמזור אדום, הוא לא היה חגור, באתר ynet, 26 באפריל 2024. יהושע בריינר, מקורות ביטחוניים: בן גביר מורה לנהגיו לבצע עבירות תנועה, מאבטחיו התלוננו, באתר הארץ, 4 בספטמבר 2023; משה שטיינמץ, מצפצף על החוק: גיליון עבירות התנועה של בן גביר נחשף, באתר כאן – תאגיד השידור הישראלי, 13 בספטמבר 2023 יהושע בריינר, מקורות ביטחוניים: בן גביר מורה לנהגיו לבצע עבירות תנועה, מאבטחיו התלוננו, באתר הארץ, 4 בספטמבר 2023 חיים גולדיטש, רכב בשיירה של בן גביר היה מעורב בתאונה; החשד – חצה באור אדום, באתר כאן – תאגיד השידור הישראלי, 4 בספטמבר 2023 רועי רובינשטיין, לירן תמרי, הצעיר שנפצע ברכב שבו התנגש בן גביר נותח, השר צפוי להשתחרר במוצ"ש, באתר ynet, 27 באפריל 2024 אפרת פורשר, איציק סבן, "עבר באור אדום": בן גביר היה מעורב בתאונה בזירת הפיגוע ברמלה, מצבו קל, באתר ישראל היום, 26 באפריל 2024 אור רביד, ‏נהג הרכב שנפגע בתאונה עם בן גביר: "נהרסו לי החיים, לא ישן בלילות", באתר ‏מאקו‏, 21 במאי 2024 אור רביד, ‏פרסום ראשון: כתב אישום הוגש נגד הנהג של השר בן גביר, באתר ‏מאקו‏, 22 בספטמבר 2024 הוגשה רשימת "עוצמה לישראל", באתר ערוץ 7, 5 בדצמבר 2012 הרב פרץ: הבטחות מקיימים, באתר ערוץ 7, 17 באפריל 2019 אנה רייבה ברסקי, ‏סופית: בנט ופרץ ירוצו ברשימה משותפת, בן גביר נשאר בחוץ, באתר מעריב אונליין, 16 בינואר 2020 פוסט, בעמוד הפייסבוק של נפתלי בנט, 15 בינואר 2020 עמיחי אתאלי ואמיר אלון, בן גביר: "הסרתי את תמונת גולדשטיין כדי למנוע ממשלת שמאל", באתר ynet, 15 בינואר 2020 אמיר אטינגר, ‏אלו פרטי ההסכם בין עוצמה יהודית לנעם, באתר "סרוגים", 31 בינואר 2021 רמת האיום על ח"כ בן גביר – הגבוהה ביותר, באתר "סרוגים", 31 במרץ 2022 אלון חכמון, ‏המשטרה: רמת האיום על בן גביר היא המירבית; ילווה 24/7 במאבטחים, באתר מעריב אונליין, 31 במרץ 2022 טל מרציאנו, ‏נתפסה חוליית חמאס שניסתה להתנקש בבן גביר, באתר "סרוגים", 24 במאי 2022 כתב אישום, בערוץ הטלגרם אברהם בלוך - כתב משפט, 24 במאי 2022 החשוד שהתחזה לשוטר ואיים על בן גביר נעצר; "מודה למפכ"ל", באתר עכשיו 14, 8 ביוני 2022 תלמידים במזרח ירושלים העלו הצגה שבה רוצחים את איתמר בן גביר, באתר ישראל היום, 20 ביולי 2022 אלדר ממן, הסתה לטרור בביה"ס: מנהל ומורה נעצרו בחשד שהעלו הצגה המסיתה לרצח של בן גביר, באתר חדשות 0404‏, 2 באוגוסט 2022 תושב מזרח י-ם נעצר בחשד שתכנן לרצוח את בן גביר, באתר "סרוגים", 28 בפברואר 2023 N12, ‏שעות אחרונות להתפצלות: כהנא הודיע שלא יתפצל מימינה בימים הקרובים, באתר ‏מאקו‏, 3 ביולי 2022 שירית אביטן כהן, ‏בצלאל סמוטריץ' ואיתמר בן גביר הסכימו על ריצה משותפת, באתר גלובס, 26 באוגוסט 2022 גיא עזרא, ‏בן גביר וסמוטריץ' חתמו על הסכם ריצה משותפת, באתר "סרוגים", 26 באוגוסט 2022 ג'וש בריינר ונתנאל שלומוביץ, בן גביר חגג את ההישג בבחירות: "הגיע הזמן שנהיה בעלי הבית על המדינה שלנו", באתר הארץ, 1 בנובמבר 2022 שב"כ: סיכלנו ניסיון איראני לפגוע בשר בן גביר - נעצרו 3 פלסטינים ו-2 אזרחים ישראלים, באתר ynet, 27 בספטמבר 2023. רפאלה גויכמן, "בנות גביר" בשירות עוצמה יהודית: נחשפה רשת חשבונות מזויפים בטוויטר, באתר TheMarker‏, 30 באוגוסט 2022 נתניהו: "בן גביר לא כשיר לכהן כשר בממשלה, עמדותיו לא עמדותיי", באתר מעריב אונליין, 15 בפברואר 2021 החלטה 22 של ממשלת ישראל השלושים ושבע, שינוי שם המשרד לביטחון הפנים למשרד לביטחון לאומי ושינוי בחלוקת התפקידים בממשלה, באתר משרד ראש הממשלה המליאה אישרה: בן גביר יכהן גם כשר לחיזוק וקידום קהילתי, באתר חדשות 0404‏ תני גולדשטיין, עלייה חדה במספר מקרי הרצח גם בחברה היהודית, באתר זמן ישראל, 12 ביוני 2023 יואב איתיאל‏, הכי הרבה נרצחים בכל הזמנים, כפול מבשנה שעברה: השנה המדממת ביותר בתולדות החברה הערבית, באתר וואלה, 31 בדצמבר 2023 אלון חכמון, ‏המשטרה חושפת: הנתונים המעודדים במיגור הפשיעה בחברה הערבית, באתר מעריב אונליין, 31 בדצמבר 2023 נינה פוקס, סער הס, ההסתרה המשטרתית, והזינוק בפשיעה בממשלת נתניהו-בן גביר, באתר ynet, 9 ביולי 2024 ארבעה חודשים בלבד הספיקו: דוברו של איתמר בן גביר התפטר, באתר וואלה, 20 באפריל 2023 עמיאל ירחי, ‏במשרד לביטחון לאומי: המנכ"ל של בן גביר מתפטר/ חדשות/פוליטי/1166329-0, באתר כיפה, ספטמבר 2023 ירון דורון, "המשרד משותק, כיבו עלינו את האור": מנכ"ל המשרד לביטחון לאומי הודיע על התפטרותו, באתר ישראל היום, 20 בספטמבר 2023 אחרי העתירה נגד מינויו: ממלא מקום המנכ"ל במשרד לביטחון לאומי התפטר, באתר ynet, 29 בנובמבר 2023 צבי זרחיה ועמיר קורץ, עזיבה נוספת במשרד לביטחון לאומי: הסמנכ"לית התפטרה, באתר כלכליסט, 2 בנובמבר 2023 מירב ארד, ראש אגף כלי ירייה במשרד לביטחון לאומי התפטר, באתר News1 מחלקה ראשונה, 4 בדצמבר 2023 עמיר קורץ, מחדל אישור הנשק ע"י מקורבי בן גביר: ראש האגף לכלי ירייה עוזב את תפקידו, באתר כלכליסט, 4 בדצמבר 2023 דיווח: נאסר על בן גביר לקבל תדרוכים ביטחוניים לאחר שהדליף מסמכים רגישים, באתר "סרוגים", 4 במרץ 2024 Melanie Swan, ‏Israeli security minister barred after sensitive information leaks, The Telegraph, 3 March 2024 חוק לתיקון פקודת המשטרה (מס' 37), התשפ"ג-2022, ס"ח 3012 מ-28 בדצמבר 2022 אלון חכמון, ‏השר בן גביר הנחה את המפכ"ל להסיר דגלי אש"ף מהמרחב הציבורי, באתר מעריב אונליין, 8 בינואר 2023 האם צריך לעצור מפגינים שחוסמים כבישים? גולשי מעריב הכריעו, באתר מעריב אונליין, 10 בינואר 2023 גלעד מורג, טובה צימוקי, מאיר תורג'מן, בג"ץ בצו נגד בן גביר: להימנע מהוראות אופרטיביות למשטרה לגבי הפגנות, באתר ynet, 10 בינואר 2024 עמיר קורץ, היועמ"שית מקפיאה את הדחת ניצב אשד; בן גביר: "היא שמאלנית", באתר כלכליסט, 10 במרץ 2023 איציק סבן, בן גביר הודיע: ניצב קובי יעקובי, המזכיר הביטחוני במשרד השר, ימונה לממלא מקום נציב שב"ס, באתר ישראל היום, 28 בדצמבר 2023 קובי אטינגר, ‏בן גביר סיכם ישירות עם מפקד מג"ב להשעות שוטרים אלימים - המפכ"ל התלונן ליועמ"שית, באתר כיכר השבת, 27 במאי 2024 מאיר תורג'מן, בן גביר התקפל מהשימוע למפכ"ל שבתאי: "אביא הצעה לפטרו בגלל דוח אסון מירון", באתר ynet, 28 במאי 2024 יהושע בריינר, בן גביר דרש להשעות שוטרים שנהגו באלימות במירון; שבתאי עדכן את היועמ"שית, באתר הארץ, 27 במאי 2024 מאיר תורג'מן, המפכ"ל זעם על פניית בן גביר למפקד מג"ב ופנה ליועמ"שית: "מנוגד להחלטת בג"ץ", באתר ynet, 27 במאי 2024 טובה צימוקי, היועמ"שית לבן גביר: זימון המפכ"ל לשימוע אינו חוקי, ואין לקיימו, באתר ynet, 28 במאי 2024 גלעד מורג, מאיר תורג'מן, המפכ"ל ליועמ"שית: בן גביר הנחה את סגני לא לאבטח שיירות סיוע, ואיים ב"השלכות" כשסירבתי, באתר ynet, 13 ביוני 2024 אברהם בלוך, ‏בן גביר נגד המפכ"ל והיועמ"שית: "לא פחות מניסיון הפיכה במדינה דמוקרטית", באתר מעריב אונליין, 14 ביוני 2024 ניצן שפיר, ‏בית המשפט עצר את קידום הקצין שזרק רימון עד להכרעה בעתירה, באתר גלובס, 6 בספטמבר 2024 איתמר אייכנר, האיחוד האירופי ביטל את קבלת הפנים, כדי שבן גביר לא ינאם: "לא ניתן לו במה", באתר ynet, 8 במאי 2023 ברק רביד‏, האיחוד האירופי ביטל קבלת פנים כדי למנוע מבן גביר לנאום: "סותר את הערכים שלנו", באתר וואלה, 8 במאי 2023 עמיחי שטיין, ארה"ב: "דוחים את האמירות המתלהמות וחסרות האחריות של בן גביר וסמוטריץ'", באתר כאן – תאגיד השידור הישראלי, 2 בינואר 2024 צרפת גינתה את סמוטריץ' ובן גביר: "הצהרות חסרות אחריות בניגוד לחוק", באתר ynet, 3 בינואר 2024 אברהם פריינד, בן גביר: "זה הזמן לחזור לגוש קטיף וצפון השומרון", באתר בחדרי חרדים, 28 בינואר 2024; נאום השר בן גביר: "זה הזמן לחזור הבייתה לגוש קטיף", סרטון בערוץ "עוצמה יהודית", באתר יוטיוב (אורך: 09:18) אפרת וייס, בחתונת בן גביר: ריקודים עם חולצות כך, באתר ynet, 7 בספטמבר 2004 אי אפשר לעבור מערכת בחירות בלי להתראיין בכלל, בעמוד הפייסבוק של איילה בן-גביר, 3 במרץ 2021 רבקי גולדפינגר, "איתמר הצליח לשחרר אותי ממעצר": הכירו את אילה בן גביר, נערת הגבעות שהפכה לאשת שר, באתר ערוץ 7, 1 בדצמבר 2022 ליאור שלו, ‏המשפחה הזו מאמינה שזו השליחות שלה, באתר ‏מאקו‏, 8 בדצמבר 2022